Dayton (Ohio)

Dayton (en Esperanto Dajtono) estas urbo en kantono Montgomery en Ohio en Usono, administra centro de la kantono. Dum la censo de aprilo 2000 oni registris 166 179 loĝantojn; la 1-an de aprilo 2010 oni nombris 141 527 kaj la 1-an de aprilo 2020 137 644. Dayton situas en la valo de rivero Great Miami River, ĉe la enfluejo de Stillwater River, Mad River kaj Wolf Creek. La riveroj en 1913 kaŭzis seriozan inundon, post kiu oni konstruis digojn. Urboĝemelecoj Dayton ĝemeliĝis kun jenaj urboj: Augsburg en Germanio Belgrado en Serbio Holon en Israelo Monrovio en Liberio Sarajevo en Bosnio kaj Hercegovino Interkonsento de Dayton Inter la 1-a kaj la 21-a de novembro 1995 en la aer-armea bazo Wright Patterson okazis traktadoj por fini la jugoslavian militon, daŭrintan jam pli ol tri jarojn. Ili rezultigis la Interkonsenton de Dayton, subskribitan la 14-an de decembro 1995 en Parizo. Vidu ankaŭ Trolebusa transporto en Dayton Eksteraj ligiloj Oficiala retejo (angle)